हिन्दी के प्रख्यात लेखक, उपन्यास सम्राट प्रेमचंद का कथन गौरतलब है कि उनका हिन्दी और ´राष्ट्रीय आंदोलन से जुडऩा गांधीजी के कारण ही संभव हुआ। गांधीजी का मानना था कि हिन्दी को राष्ट्र व्यवहार में काम में लाना राष्ट्र की उन्नति के लिए परमावश्यक है। वह बात दीगर है कि गांधीजी बोलने और लिखने में जिस भाषा का इस्तेमाल करते थे, उसे वह हिन्दुस्तानी करार दिया करते थे। जबकि उनकी उस समय के दौर में संस्कृतनिष्ठ हिन्दी का बोलवाला था, बोलनी-लिखने वाली भाषा सरल और सहज हिन्दी थी। उसे ही उन्होंने सम्पर्क भाषा के बतौर प्रयोग किया। आजादी बाद यदि हिन्दी को राष्ट्र्भाषा का सम्मान और गौरव प्राप्त हुआ तो इसमें किंचित मात्र भी संदेह नहीं कि इसके पीछे गांधीजी का योगदान महत्वपूर्ण ही नहीं, अतुलनीय था।